
Naina y Madhav no por a yega na un 


acuerdo tocante di kico luna ta traha. 


"Luna ta un webo cu un alien, un ser 
extraterestre, a pone", Naina a bisa. 

"Ta un cheese ball eta", Madhav tabata kiermen. 
P'esey nan a dicidi di busca pa haya sa. 





"Pero ban wak pa nos yega bek na tempo pa comesi", Madhav abisa. "Nos no kier haya sa di 
kico e rabia di Mama ta traha." 


El a tuma nan exactamente 11 minuut pa laga tumba. 





"Unda e luna ta keda?", nan a puntra un unicornio traha di strea. 
"Con bin cu bota briya asina?" 

"Bo sa di kico luna ta traha?" 

"Di kico abo mes ta traha?" 





E unicornio no tabata tin tempo pa contesta pregunta. 

Hammmm! Krrraks! Gluk! 

"Si mi stop di come, mi no ta bay bira un rinoceros super bunita nunca", el a bisa. 
Prome cu Naina y Madhav por a bisa algo mas, nan a tende yoramento pisa for di leu. 
Waaaaaaa! Aaaaaayayaaay! 





"POBER di mil", e voz nobo a 
yora. "Mi tin cu keda cera aki 
pa semper?" 


"Stop di keha!", un otro voz a 
gruna. 


"Mi kier sa un hende mester 
di nos yudansa", Naina a 
bisa. 


"Nos por ta heroe di shelo", 
Madhav a bisa. 


"Cuidou cu e zwaan", e 
unicornio a avisa, prome cu 
el a sigui come. 





Naina y Madhav a topa cu un bista inespera. Un reina rabia tabata proteha un toren cera. 
Un dragon na yoramento tabata wak for di un bentana. 
"Dicon su mahestad La Reina a kidnap un dragon?", Naina a puntra e reina. 


"Pasobra e ta un ladron sinberguensa!", e reina a grita. "El a horta mi cabey ora e tabata na sono 
y awo e no kier duna mi e bek." 





"Mi no por hay'e bek!", e dragon a yora. "Ta mucho peligroso." 
Naina su wowonan a cuminsa briya. "Caminda tin peliger, tin aventura...” 
"Y cada aventura mester di un heroe yen di curashi!", Madhav a bisa. 





"Un dragon gigantesco cu ta scupi candela tin miedo di un zwaan inocente", Naina a sacudi 
cabes. "Probablemente e zwaan no sa mes cu e cabey ta horta", Madhav a contesta. 

"Dicon nos no ta pidie pa e dun'e bek?", Naina a propone. 

Cos no a bay segun plan. 

Sssssssssshhh! Grrrrr! Vapap! 





E zwaan a habri su halanan, cuminsa ataca e nave espacial. Djey, el a core nan tras, 
di un banda di shelo pa otro. Pa ora nan a logra huy for di e zwaan, Madhav y Naina 
nan stomanan tabata gruña di hamber. 

Nan a wak e holoshi na shelo y nan a spanta. 

"Nos ta laat, nos ta laat!", Madhav a bisa. 





Nan a race e motor di nan nave espacial. 
VRRRuuum! VRRRuuum! 

E motor a protesta y a dal paga. 
Vwomp! Pssssh! 





Erumannan a drenta den panico. 
“Nos ta pega!” 

"Con nos ta yega cas?" 

"Mama ta bay ta bon rabia!" 

"Mi tin hopi hamber!" 

Nan a pidi ayudo di e streanan. 





E dragon tabata tin un nanishi cera, debi na tur e yoramento cu el a haci. P'esey e no por ascupi 
candela pa move, hibanan cas. 

E cabay bulado su halanan tabata na laundry pa laba. E no tabata por bula tampoco. 

E homber mas fuerte den espacio a kibra su brasa. P'esey eno poratira nan tenan porta di cas. 
"Nos ta bon frega!" 

Pero e dragon tabata tin un otro idea. 








E dos muchanan a bay sinta riba un flecha. E centauro a mik e flecha mas precies cu e tabata por. 
El a logra manda nan stret pa nan porta di cas. 





"Nos nunca no a haya sa di kico luna ta traha", Madhav a bisa. 
"Ken ta worry cu esey? Ami kier sa di kico strea ta traha!", Naina a bisa, 
su wowonan caba yen di promesa di un otro aventura. 





Cera conoci cu e figuranan 
traha di strea: 

1. Monoceros - e unicornio 

2. Draco - e dragon 

3. Cassiopeia - e reina 

4. Cygnus - e zwaan 

5. Cabey di Berenice - e cabey di 
e reina 

6. Horologium - e holoshi 

7. Pegasus - e cabay bulador 
8. Hercules - e homber fuerte 
9. Sagittarius - e centauro 

Figura den shelo 


Un constelacion ta un grupo di strea, cu hunto ta forma un patronchi 
imaginario ora bo ta wak shelo. 


E patronchinan aki ta consisti di e streanan mas briyante cutin na shelo. E 


patronchinan por ta bestia- y obhetonan, hendenan mitologico, criatura- y 
diosnan, of escenanan for di storianan antiguo (di hopi, hopi tempo pasa). 

Na 1922, astronomo a parti shelo den 88 constelacion. 


Constelacion ta util, pasobra nan por yuda hende reconoce strea den shelo. 
Den temponan antiguo, hende tabata uza constelacion pa yuda nan keda na 
haltura di e kalender. Asina nan tabata sa ki ora pa planta y ki ora por a spera 
cosecha. Marinero y biahero tambe tabata uza constelacion como guia pa nan 
haya nan caminda. 


Si bo ta buscando constelacion den shelo y bo no por haya e figuranan menciona 
den e buki aki, no preocupa! E streanan no ta mustra mes-mescos cu e 
imagennan den e buki aki cu bo ta spera di wak. Ta bon posibel cu bo ta bay tin 
mester di un mapa di strea pa bo haya e streanan den e constelacionnan. 

Aventura memey di strea 
(Papiamento (Aruba)) 


Naina y Madhav ta biaha bay te den espacio pa resolve un 
diferencia di opinion. Nan ta topa cu un cantidad di figura strano - 
di un unicornio cu no por stop di come, te cu un dragon cu ta yora 
sin fin. Pero ken tur e figuranan briyante aki ta? Un aventura den 
espacio cu ta siña bo tocante e constelacionnan den e shelo di 
anochi. 


This is a Level 3 book for children who are ready to read on their own. 

